text: [{"text_idx": "#000001", "text": "Mikukv\u00f8ldi\u00f0 fer svenska mi\u00f0verjutorni\u00f0 Isak Jo\u0308nsson at sp\u00e6la i\u0301 evropeiskari kapping a\u0301 fyrsta sinni. Og hann dylur ikki fyri, at hann gle\u00f0ir seg."}, {"text_idx": "#000002", "text": "- Ta\u00f0 kennist v\u00e6l loksins at sleppa at sp\u00e6la i\u0301 evropeiskari kapping. Hesir dystirnir vo\u0301ru eisini ein av h\u00f8vu\u00f0sors\u00f8kunum til, at eg skifti til B36 i\u0301 vetur. Hetta ver\u00f0ur kul, sigur hann."}, {"text_idx": "#000003", "text": "I\u0301 januar flutti 24 a\u0301ra gamli Isak Jo\u0308nsson u\u0301r svenska Trelleborg til Havnar. Hann tri\u0301vist v\u00e6l i\u0301 B36-hu\u0301sinum. Avrikini og sko\u00f0sma\u0301lini hava eisini veri\u00f0 go\u0301\u00f0. Hann hevur veri\u00f0 b\u00e6\u00f0i stinnur og djarvur mi\u00f0verji."}, {"text_idx": "#000005", "text": "B36 vann sannf\u00f8randi i\u0301 Fuglafir\u00f0i tann 1. juli, ta\u0301 landskappingin eisini fo\u0301r i\u0301 summarfri\u0301. Fyrireikingarnar til dystin i\u0301mo\u0301ti estiska Paide Linnameeskond hava av somu ors\u00f8k veri\u00f0 dru\u0301gvari enn vanligt. Ta\u00f0 hevur eisini vi\u00f0 s\u00e6r, at ho\u0301purin er serliga v\u00e6l u\u0301tborin til hesa uppga\u0301vuna."}, {"text_idx": "#000006", "text": "- Vit hava havt ru\u0301mari fyrireikingarti\u0301\u00f0, sum millum anna\u00f0 ger, at vit hava kunna\u00f0 vant fleiri a\u0301vi\u0301sar dystarst\u00f8\u00f0ur, sum ti\u0301\u00f0in annars ikki vanliga r\u00f8kkur til, sigur hann."}, {"text_idx": "#000007", "text": "Mikukv\u00f8ldi\u00f0 r\u00e6\u00f0ur fyrst og fremst um hja\u0301 Isak og hinum i\u0301 ho\u0301pinum at vinna eitt gott u\u0301tgangsst\u00f8\u00f0i undan seinna dystinum, sum ver\u00f0ur i\u0301 Estlandi i\u0301 n\u00e6stu viku."}, {"text_idx": "#000008", "text": "- A\u0301sko\u00f0ararnir kunnu rokna vi\u00f0 einum t\u00f8ttum dysti. \u00c6tlanin er at fa\u0301a tamarhald a\u0301 dystinum beinanvegin, so ta\u00f0 ver\u00f0a vit, sum sty\u0301ra dystargongdini, sigur Isak Jo\u0308nsson."}]